92 



med for store Partier at gøre, men blot nogle Stykker om Da- 

 gen, hvad der har været mig meget behageligt; Stære er nemlig 

 lige saa lunefulde som de uroligste Børn, og fik man en større 

 Slump af dem til Behandling paa en Gang, vilde det maaske 

 blive lidt vanskeligt at holde Styr paa dem. 



Og nu følger en Beskrivelse af nogle af mine »Stærenappere«. 



1. NAPPER FOR BESØGENDE STÆRE, 

 (samt nyttige Vink for den, der besørger Mærkningen). 



Den simpleste Napper, der kan hænges op paa et Søm, hvor 

 som helst paa Hus eller i Have, ser ud, som det er vist paa 

 Figur 1. 



Naar den besøgende Stær, efter en Del Kiggen ind i Nappe- 

 ren, bestemmer sig til at hoppe ned paa Stillepinden derinde, 

 trækkes det Søm, som bærer Falddøren, ud, og Døren falder da 

 til Stærens store Forbavselse ned bag ved den. 



Man bør have mindst to saadanne Nappere, og staa paa 

 Vagt eller i alt Fald hyppig se efter, om Falddøren er nede, 

 saaledes at man straks kan gaa hen og tage den lukkede Nap- 

 per ned og hænge en aaben op i dens Sted. Om Efteraaret er 

 den bedste Fangetid om Morgenen Kl 7 a 8 til Kl. 9. 



Napperens Tag er et Laag, der kan holdes lukket ved Hjælp 

 af en lille Haspe. Naar man lukker det op med højre Haand, 

 samtidig med at man skyder venstre Haandflade med spredte 

 Fingre som Laag hen over den aabnede Kasse, plejer den fan- 

 gede Stær at krybe sammen nede i et Hjørne paa Bunden af 

 Napperen, saaledes at man kan stikke højre Haand ned under 

 den venstre og tage den. Man maa vænne sig til at gøre disse 

 Bevægelser ganske rolig, saaledes at Stæren ikke bliver forskrækket. 



Samtidig med at jeg tager Stæren i Haanden, skyder jeg 

 højre Haands Fjerdefinger hen under den; Stæren vil da gribe 

 fat om Fingeren med begge Fødder og derefter forholde sig 

 ganske rolig, saa man kan lade den glide over i venstre Haand, 

 naar højre skal bruge Niptangen til at klemme den bøjede Alu- 

 miniumsstrimmel om Foden. Skulde Stæren mod Forventning 

 være urolig, kan man vikle et Stykke Tøj om dens Forkrop, 

 saaledes at Fuglens Øjne er dækkede og Vingerne holdes ind 

 til Kroppen, men med lidt Øvelse vænner man sig snart til at 

 behandle Dyret uden den Slags Hjælpemidler. 



Aluminiumsstrimlen maa bøjes saaledes sammen, at Endernes 



